ΓΡΑΠΤΗ ΕΡΩΤΗΣΗ E-1273/03

υποβολή: Hanja Maij-Weggen (PPE-DE) προς την Επιτροπή

(3 Απριλίου 2003)

Θέμα: Το ψήφισμα BPRC

Το εγκριθέν ψήφισμα που περιλαμβάνεται στην έκθεση A5-0440/2002 του Ευρωπαϊκού Κοινοβουλίου σχετικά με τον προϋπολογισμό της ΕΕ για το 2003 (παράγραφος 13, τίτλος 3: μέτρα εσωτερικής πολιτικής), περιέχει το ακόλουθο απόσπασμα:

Ζητεί από την Επιτροπή να αναθέσει στο Ευρωπαϊκό Κέντρο Ελέγχου Καταλληλότητας Εναλλακτικών Μεθόδων να εξακριβώσει εάν όλες οι δοκιμές που διενεργούνται στο BPRC είναι πράγματι απαραίτητες και ότι όντως δενπάρχουν εναλλακτικές δυνατότητες· δηλώνει ότι είναι αποφασισμένο να θέσει τέρμα στη χρηματοδότηση του BPRC από την Κοινότητα στην περίπτωση κατά την οποία το ως άνω Ευρωπαϊκό Κέντρο Ελέγχου Καταλληλότητας Εναλλακτικών Μεθόδων αποφανθεί αρνητικά και ζητεί εν αναμονή συμβουλής από το κέντρο να ακυρωθούν όλες οι νέες δοκιμές επί ανθρωποειδών πρωτευόντων.

Μπορεί να αναφέρει η Επιτροπή εάν έχει δώσει συνέχεια στο ως άνω αίτημα να ζητήσει τη γνώμη του ΕΚΕΚΕΜ σχετικά με τη χρηματοδότηση του BPRC και για πότε θα πρέπει να αναμένεται η εν λόγω γνωμοδότηση·

Απάντηση του κ. Busquin εξ ονόματος της Επιτροπής

(15 Μαΐου 2003)

Στο πλαίσιο της παραγράφου 3 του ψηφίσματος στο οποίο γίνεται αναφορά στην ερώτηση του Αξιότιμου Μέλους του Κοινοβουλίου, η Επιτροπή αναγνωρίζει τη σημασία της ύπαρξης εναλλακτικών δοκιμασιών -έναντι των δοκιμασιών στις οποίες χρησιμοποιούνται πρωτεύοντα ζώα.

Το ζήτημα του κατά πόσον όλες οι δοκιμασίες που διεκπεραιώνονται στο Βιοϊατρικό Κέντρο Έρευνας με Πρωτεύοντα Ζώα (Biomedical Primate Research Centre — BPRC) είναι όντως αναγκαίες, δεν θα κριθεί από την Επιτροπή ή το Ευρωπαϊκό Κέντρο Ελέγχου Καταλληλότητας Εναλλακτικών Μεθόδων (European Centre for the Validation of Alternative Methods — ECVAM). Η οδηγία 86/609/ΕΟΚ του Συμβουλίου της 24ης Νοεμβρίου 1986 σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς(1), ορίζει στο άρθρο 7, ότι απαγορεύεται η διεξαγωγή πειράματος εφόσον είναι λογικά και πρακτικά εφικτό να χρησιμοποιηθεί άλλη μέθοδος για την επίτευξη των επιδιωκόμενων αποτελεσμάτων η οποία είναι ικανοποιητική από επιστημονικής πλευράς και δεν συνεπάγεται τη χρησιμοποίηση ζώων. Η οδηγία έπρεπε να έχει μεταφερθεί στις εθνικές νομοθεσίες το 1989.

Αποτελεί ευθύνη των ολλανδικών αρχών να ελέγχουν κατά πόσον τα πειράματα σε πρωτεύοντα πλην του ανθρώπου που διεξάγονται στο BPRC είναι σύμμορφα με το ολλανδικό κανονιστικό πλαίσιο.

Όσον αφορά τη κοινοτική χρηματοδότηση ερευνών που συνεπάγονται τη χρήση πρωτευόντων πλην του ανθρώπου, η ανάγκη και η αιτιολόγηση αναλόγων πειραμάτων, συμπεριλαμβανομένης της ύπαρξης εναλλακτικών μεθόδων, κρίνονται κατά την επιστημονική αξιολόγηση. Έχει εφαρμοστεί συστηματικά η ηθική αξιολόγησηπό το 5ο Πρόγραμμα-πλαίσιο Έρευνας, για τις προτάσεις που αφορούν ευαίσθητα ζητήματα, όπως είναι, π.χ. η χρήση πρωτευόντων πλην του ανθρώπου. Η ηθική αξιολόγηση εξασφαλίζει, μεταξύ άλλων, ότι όλες οι έρευνες που συνεπάγονται τη χρήση πρωτευόντων πλην του ανθρώπου, διενεργούνται σύμφωνα με την οδηγία 86/609/ΕΟΚ για την προστασία των πειραματοζώων. Στις επιτροπές ηθικής αξιολόγησης περιλαμβάνονται, μεταξύ άλλων, εκπρόσωποι των φιλοζωικών συλλόγων. Σε πολλές περιπτώσεις, οι διαδικασίες οδήγησαν σε περιορισμό του αριθμού των εκτός του ανθρώπου πρωτευόντων και, σε μια περίπτωση, στηνποκατάσταση από άλλα ζώα. Η ηθική αξιολόγηση σε κοινοτικό επίπεδο δενποκαθιστά την ανάγκην γνωμοδότησης ή έγκρισης των τοπικών ηθικών επιτροπών, εφόσον προβλέπεται από την εθνική νομοθεσία.

(1) ΕΕ L 358 της 18.12.1986.